***Приложение №5***

**ПРОЕКТ НА Д О Г О В О Р**

**за доставка на препарати за дезинфекция и стерилизация за нуждите на МБАЛ “Д-р Братан Шукеров” АД**

Днес, …………2016 година в гр.Смолян между:

1. **МБАЛ “Д-р Братан Шукеров” АД** – гр.Смолян, бул.”България” № 2, вписано в Търговския регистър при Агенцията по вписванията с ЕИК 120503871, представлявана от Д-р Марин Димитров Даракчиев - Изпълнителния директор и Мария Николаева Рускова - Гл.счетоводител, наричано по-долу за краткост **ВЪЗЛОЖИТЕЛ** от една страна и от друга:

2. …………………., със седалище и адрес на управление гр. ………, ул. …………..вписано в Търговския регистър при Агенцията по вписванията с ЕИК ……………. представлявано от ……………….. , наричан за краткост **ИЗПЪЛНИТЕЛ**

на основание чл. 101е, ал.1 (отм.) от Закона за обществените поръчки /ЗОП/ и във връзка с одобрен от изпълнителния директор на МБАЛ “Д-Р БРАТАН ШУКЕРОВ”АД протокол от \_\_.\_\_.2016г. на комисия, назначена с негова Заповед № \_\_ от \_\_.\_\_.2016 г.,

**по обществената поръчка с предмет:„** **Доставка на препарати за дезинфекция и стерилизация за нуждите на МБАЛ “Д-р Братан Шукеров”АД**”се сключи настоящият Договор за следното:

**І. ПРЕДМЕТ НА ДОГОВОРА:**

**1.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да достави на ВЪЗЛОЖИТЕЛЯстоките, описани по вид, количества и цени в Приложение 1, което е неразделна част от настоящия договор, срещу тяхното заплащане от ВЪЗЛОЖИТЕЛЯ.

**1.2.** Доставките се извършват по заявка наВЪЗЛОЖИТЕЛЯ**.** ВЪЗЛОЖИТЕЛЯТе задължен да приеме и заплати само количествата и видовете, които е заявил и които са доставени при условията на настоящия договор. ВЪЗЛОЖИТЕЛЯТне е длъжен да заяви всички видове и количества по Приложение №1, нито носи отговорност, в случай, че не заяви всички видове стоки и техните количества, посочени в Приложение № 1, до края на срока на договора.

**1.3** ВЪЗЛОЖИТЕЛЯТ може да заявява, респ. ИЗПЪЛНИТЕЛЯТ е длъжен да достави по заявка на ВЪЗЛОЖИТЕЛЯколичества от съответния артикул по Приложение № 1 към договора над определените в колона № ……, при условие, че не се надвишава общата стойност на обществената поръчка, съгласно същото приложение

**ІІ. ЦЕНА И НАЧИН НА ПЛАЩАНЕ**

**2.1.** Цената, която ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ за извършените доставки на стоките, е крайната доставна цена, предложена от ИЗПЪЛНИТЕЛЯ и посочена в лева, с ДДС в Приложение №1 към настоящия договор и всички разходи до краен получател- МБАЛ „Д-р Братан Шукеров” АД, гр. Смолян, бул. България №2.

**2.2.** Цената е определена при условията на краен получател за целия срок на договора.

**2.3.** Договорената цена не подлежи на изменение от страните по настоящия договор, освен в случаите на чл. 43, ал. 2 и ал. 3 от Закона за обществените поръчки.

**2.4.** Общата стойност на доставките по договора възлиза на …..……………..лв. без ДДС и …………………....с ДДС.

**2.5**.Възнаграждението се заплаща по банков път в срок до 60 /шестдесет/ календарнидни след представяне на фактура от Изпълнителя и приемо-предавателна форма.

**2.6.** Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC: ......................................

IBAN: ...................................

БАНКА: ...............................

**2.7.** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т.2.6 в срок от 7 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**2.8.** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на т. 8.3.

**ІIІ. СРОК И МЯСТО НА ИЗПЪЛНЕНИЕ**

**3.1.** Договорът е със срок на действие до сключването на нов договор със същия предмет по реда и при условията на Закона за обществените поръчки, или до изчерпване на стойността на обществената поръчка по настоящия договор, но не повече от 12 месеца считано от датата на настоящия договор.

 **3.2.** Настоящият договор влиза в сила от подписването му от двете страни, но не по рано от ……………….. година ***(посочва се конкретната дата, на която изтича стария договор за обществена поръчка или дата на сключване на настоящия договор).***

**3.3.** Мястото на изпълнение на поръчката е МБАЛ „Д-р Братан Шукеров” АД, гр. Смолян, бул. България №2 – Болнична аптека.

**3.4.** Доставянето на стоките, предмет на настоящия договор, се извършва в срок до ………. часа след получаване на заявка от страна на ИЗПЪЛНИТЕЛЯ

 **3.5.** В случай на обективна невъзможност за изпълнение на доставката в срок,ИЗПЪЛНИТЕЛЯТе длъжен да предложи на ВЪЗЛОЖИТЕЛЯ изпълнение със заместими стоки в рамките на договорената цена. В случай, че ИЗПЪЛНИТЕЛЯТ не предложи изпълнение със заместими стоки в 7-дневен срок от заявката по предходната алинея, ВЪЗЛОЖИТЕЛЯТ може сам да набави заместими стоки, като ИЗПЪЛНИТЕЛЯТ дължи заплащане на разликата между договорената цена по настоящия и цената на която ВЪЗЛОЖИТЕЛЯТ е закупил стоките.

**3.6.** При недоставяне от ИЗПЪЛНИТЕЛЯ на стоки в срока, договорен в т.3.4, той дължи неустойка за забава в размер, определен в т. 12.1 от настоящия договор за всеки ден забава на доставката за съответната позиция от Приложение № 1.

**ІV. ПРАВА И ЗАДЪЛЖЕНИЯ НА СТРАНИТЕ**

**4.** ВЪЗЛОЖИТЕЛЯТ има право:

**4.1.** Да изисква от ИЗПЪЛНИТЕЛЯ да изпълнява в срок и без отклонения съответните дейности по обществената поръчка.

**4.2.** Да извършва проверка във всеки момент от изпълнението на договора относно качество, стадии на изпълнение, без това да пречи на оперативната дейност на ИЗПЪЛНИТЕЛЯ.

 **4.3.** Да получи неустойка в размера, определен в т. 12.1 от настоящия договор.

**4.4.** Да прави рекламации при установяване на некачествена работа, която не е в съответствие с техническото предложение на ИЗПЪЛНИТЕЛЯ.

**4.5.** Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**5.** ВЪЗЛОЖИТЕЛЯТ е длъжен:

**5.1.** Да приеме и заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор, но само количествата, които е писмено заявил. В тежест на ВЪЗЛОЖИТЕЛЯ е да удостовери заявката и нейното получаване от ИЗПЪЛНИТЕЛЯ.

**5.2.** ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**6.** ИЗПЪЛНИТЕЛЯТ има право:

**6.1.** Да получи уговореното възнаграждение при условията и в сроковете, посочени в настоящия договор.

**6.2.** Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**7.** ИЗПЪЛНИТЕЛЯТ e длъжен:

**7.1.** Да изпълни поръчката качествено в съответствие с предложеното в офертата му, включително техническото предложение.

**7.2.** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

 **7.3.** Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

 **7.4.** Да потвърди незабавно получената заявка, а при невъзможност за доставяне на определените стоки или количества по получената заявка, незабавно писмено да уведоми ВЪЗЛОЖИТЕЛЯ за отказа от доставка. Ако предмет на отказа са количества, които ИЗПЪЛНИТЕЛЯТ е бил длъжен да предвиди за изпълнение на обществената поръчка в пълен неин обем, то ВЪЗЛОЖИТЕЛЯТ може да набави сам отказаните количества за сметка на ИЗПЪЛНИТЕЛЯ. Ако неизпълнението е в резултат на отнето разрешение за търговия на едро от ИАЛ и ИЗПЪЛНИТЕЛЯТ не е предвидил наличности за изпълнение на договора, то той дължи заплащане на алтернативните и разрешени количества аналогични стоки предмет на обществената поръчка.

 **7.5.** Да осигури 18 бр.дозиращи устройства за дезинфектанти за повърхности за срока на договора.

**V. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

**8.1.** Приемането на извършената работа по т. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

**8.2**. Приемането на работата по настоящия договор се удостоверява с подписване от лицата по т. 8.1 на двустранен протокол/акт или на друг документ.

**8.3.** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**VI. КАЧЕСТВО И СРОК НА ГОДНОСТ**

 **9.1.** Стоките, предмет на настоящия договор, трябва да бъдат с нанесена СЕ маркировка и да отговаря на техническите стандарти на производителя.

 **9.2.** Към датата на доставката, остатъчния срок на годност на стоките - предмет на настоящия договор, следва да бъде не по-малък от ………. % от обявения от производителя.

**VIІ. ОТГОВОРНОСТ ЗА НЕТОЧНО ИЗПЪЛНЕНИЕ**

 **10.1.** ВЪЗЛОЖИТЕЛЯТ предявява пред ИЗПЪЛНИТЕЛЯ рекламации за:

 - явни недостатъци /рекламации за количество и некомплектност на стоките или техническата документация и други / - установени при тяхното приемане и до три дни след подписване на приемо-предвателния протокол.

 - скрити недостатъци /относно качеството на стоките и други/, които могат да се предявяват за целия период на договора и до една година след изтичането му.

 **10.2.** При рекламации ВЪЗЛОЖИТЕЛЯТ уведомява писмено ИЗПЪЛНИТЕЛЯ, като му посочва: номера на договора, индивидуализиращите белези на рекламираните стоки, основанието за рекламация и искане за замяна на стоките или сторниране на тяхната стойност от доставката (фактурата).

 **10.3.** В 3-дневен срок от получаване на рекламационното писмо ИЗПЪЛНИТЕЛЯТ е длъжен:

- писмено да отговори на ВЪЗЛОЖИТЕЛЯ, че приема направената рекламация и исканията на ВЪЗЛОЖИТЕЛЯ; или

- да определи свой представител, който на мястото на доставяне, заедно с представители на ВЪЗЛОЖИТЕЛЯ, да подпише констативен протокол за установените рекламации.

**10.4.** ИЗПЪЛНИТЕЛЯТ е длъжен в 7-дневен срок считано от изтичане на срока по предходната точка да замени стоките с нови, които са без недостатъци или да сторнира тяхната стойност от доставката (фактурата).

 **10.5.** В случай, че ИЗПЪЛНИТЕЛЯТ не изпълни задълженията си **по точка 10.4*,***ВЪЗЛОЖИТЕЛЯТ не е длъжен да заплати съответните стоки и има право на неустойка в размер на стойността на рекламираните стоки. В такъв случай, ИЗПЪЛНИТЕЛЯТ може да оспори действията на ВЪЗЛОЖИТЕЛЯ по общия исков ред.

**10.6.** ВЪЗЛОЖИТЕЛЯТ има право да прекрати със едностранно волеизявление настоящия договор при повече от три рекламации на стоки за явни и/или скрити недостатъци.

**VIII. СЪОБЩЕНИЯ**

 **11.1.** Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ.

 **11.2.** За дата на съобщението се смята: датата на предаването – при ръчно предаване на съобщението; датата на пощенското клеймо на обратната разписка – при изпращане по пощата; датата на приемането – при изпращане по телефакс.

**11.3.** За валидни адреси за приемане на съобщения, свързани с този договор се смятат:

ЗА ИЗПЪЛНИТЕЛЯ: ЗА ВЪЗЛОЖИТЕЛЯ:

................................. ...............................

 **11.4.** При промяна на адресите по т.11.3. съответната страна е длъжна да уведоми другата в тридневен срок от промяната.

**IX. НЕУСТОЙКИ**

**12.1.** При неспазване срока по чл.3.4 от настоящия ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 30 % за всеки просрочен ден от стойността на всички стоки в забавената заявка, но не повече от 100 % (сто процента) от стойността на целия договор. При забава, продължила повече от 20 дни, ВЪЗЛОЖИТЕЛЯТ може да развали договора и без да дава срок за изпълнение по чл.15.1.3 от настоящия.

**12.2**.Неустойката по предходната алинея се дължи независимо от други обезщетения и неустойки резултат от виновното неизпълнение на договора.

**12.3.** Изплащането на неустойката не лишава изправната страна от правото да търси реално изпълнение и обезщетение за претърпени вреди.

**13.** При прекратяване на договора по чл.15.1.3, чл.15.2.1, чл.15.2.2, чл.15.2.3, чл.15.2.4 и чл.15.2.5 от настоящия договор ИЗПЪЛНИТЕЛЯТ дължи неустойка в размер на разликата между стойността на договора по чл.2.4 от настоящия и заплатената вече част от същата за изпълнените доставки, както и разликата между стойността по чл.2.4 и заплатената от ВЪЗЛОЖИТЕЛЯ цена за доставки-предмет на договора от други доставчици за срока на договора, след прекратяването му, респ. от датата на развалянето му занапред.

**X. НЕПРЕДВИДЕНИ ОБСТОЯТЕЛСТВА**

**14.1.** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**14.2.** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

 **14.3.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 5 календарни дни от настъпването на непреодолимата сила. При неуведомяване се дължи обезщетение за настъпилите от това вреди.

**14.4.** Докато трае непреодолимата сила, изпълнението на задълженията на свързаните с тях насрещни задължения се спира.

**ХI. ПРЕКРАТЯВАНЕ НА ДОГОВОРА**

**15.1.** Настоящият договор се прекратява:

**15.1.1.** С изтичане на срока по т. 3.1;

 **15.1.2.** По взаимно съгласие между страните, изразено в писмена форма;

**15.1.3.** При виновно неизпълнение на задълженията на една от страните по договора - с едностранно волеизявление от изправната до неизправната страна, с което се дава подходящ срок за изпълнение, при липса на такова в дадения срок, договорът се счита за развален;

**15.1.4.** При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

**15.1.5.** С окончателното му изпълнение;

**15.1.6.** По реда на чл. 43, ал. 4 от Закона за обществените поръчки;

**15.1.7.** Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

**15.2.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

**15.2.1.** забави изпълнението на някое от задълженията си по договора с повече от 7 работни дни;

**15.2.2.** не отстрани в разумен срок, определен от ВЪЗЛОЖИТЕЛЯ, констатирани недостатъци;

 **15.2.3.** не изпълни точно някое от задълженията си по договора;

**15.2.4.** използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

**15.2.5.** бъде обявен в несъстоятелност или когато е в производство по несъстоятелност или ликвидация.

**15.3.** ВЪЗЛОЖИТЕЛЯТ може да прекрати договора едностранно с 1-месечно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**ХІI. ЗАКЛЮЧИТЕЛНИ РАЗПОРЕДБИ**

**16.** Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

**17.** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**18.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

 **19.** Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

**20.** За всички неуредени в този договор въпроси се прилагат разпоредбите на действащото законодателство.

**21.** Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

Неразделна част от настоящия договор са:

1. Ценово предложение - приложение № 1 към настоящия договор.

2. Техническо предложение за изпълнение на поръчката - приложение № 2 към настоящия договор/копие/.

3. Техническата спецификация - приложение № 3 към настоящия договор/копие/.

Настоящият договор се сключи в два еднообразни екземпляра - по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

 Изпълнителен директор: Управител

 Д-р Марин Димитров Даракчиев ………………….

 Главен счетоводител:

 Мария Николаева Рускова